**2. napirend**

E l ő t e r j e s z t é s

Balatonhenye Község Önkormányzata Képviselő-testületének

Kékkút Község Önkormányzata Képviselő-testületének

Kővágóörs Község Önkormányzata Képviselő-testületének

Köveskál Község Önkormányzata Képviselő-testületének

Mindszentkálla Község Önkormányzata Képviselő-testületének

Salföld Község Önkormányzata Képviselő-testületének

Szentbékkálla Község Önkormányzata Képviselő-testületének

Révfülöp Nagyközség Önkormányzata Képviselő-testületének

2021. szeptember 22-i együttes ülésére

**Tárgy:** A Kővágóörsi Közös Önkormányzati Hivatal Szervezeti és Működési Szabályzatának módosítása

**Előterjesztő:** Dr. Szabó Tímea címzetes főjegyző

**Előkészítette:** Dr. Szabó Tímea címzetes főjegyző

**Tisztelt Képviselő-testületek!**

A Közös Hivatal 2020. február 10-e óta az addigi három vezetői státusz (jegyző, aljegyző, igazgatási csoportvezető) helyett kettővel (jegyző, aljegyző) működik. Az idei évben több esetben előfordult, hogy a jegyző és aljegyző alkalomszerű együttes távolléte esetén lett volna szükség kiadmányozásra – ez leginkább termőföld adásvételi szerződések kifüggesztésével összefüggésben merült fel, ahol például az ügyfél által beadott nyilatkozat átvételét aláírással igazolni kell.

A Közös Hivatal Szervezetis és Működési Szabályzata a kiadmányozásról jelenleg az alábbiak szerint rendelkezik:

A jegyző saját hatáskörében gyakorolja a kiadmányozás jogát. A jegyző távolléte esetén helyette a kiadmányozási jogot minden ügy tekintetében elsősorban az aljegyző, másodsorban az igazgatási csoportvezető gyakorolja. Az aljegyző és az igazgatási csoportvezető ezen túl valamennyi igazgatási ügy tekintetében kiadmányozási joggal rendelkezik.

Fentieken túl kiadmányozási joga van:

* adóigazgatási ügyek tekintetében az adóügyi ügyintézőnek;
* kereskedelmi ügyek tekintetében a kereskedelmi ügyintézőnek;
* a lakcímnyilvántartás alapján feladatkörében kiadott hatósági bizonyítványok, valamint a népesség-nyilvántartással kapcsolatos ügyek tekintetében a hatósági ügyintézőnek;
* hagyatéki ügyekben a hagyatéki ügyekben eljáró ügyintézőnek;
* adó- és értékbizonyítványok tekintetében az adó- és értékbizonyítványokat kiállító ügyintézőnek;
* gyermekvédelmi ügyekben a szociális és gyermekvédelmi ügyintézőnek.

A jegyző tartós távolléte idején a kiadmányozás rendje az alábbiak szerint alakul:

A kiadmányozási jogot minden ügy tekintetében elsősorban a jegyzőt helyettesítő aljegyző, másodsorban az aljegyzőt helyettesítő igazgatási csoportvezető gyakorolja. A jegyzőt helyettesítő aljegyző és az aljegyzőt helyettesítő igazgatási csoportvezető valamennyi igazgatási ügy tekintetében kiadmányozási joggal rendelkezik.

E részt lenne célszerű kiegészíteni arra vonatkozó rendelkezéssel, hogy a vezetők együttes akadályoztatása esetén ki jogosult kiadmányozásra.

A javasolt módosítás:

A jegyző saját hatáskörében gyakorolja a kiadmányozás jogát. A jegyző távolléte esetén helyette a kiadmányozási jogot minden ügy tekintetében elsősorban az aljegyző, másodsorban az igazgatási csoportvezető gyakorolja. Amennyiben a Hivatal szervezetében nincs igazgatási csoportvezető kinevezve, vagy ő is akadályoztatva van, akkor a jegyző helyett –az aljegyzőt követően- kiadmányozásra jogosult a szociális és gyermekvédelmi ügyintéző vagy a Kővágóörs adóügyeit intéző adóügyi ügyintéző. Az aljegyző és az igazgatási csoportvezető ezen túl valamennyi igazgatási ügy tekintetében kiadmányozási joggal rendelkezik.

Fentieken túl kiadmányozási joga van:

* adóigazgatási ügyek tekintetében az adóügyi ügyintézőnek;
* kereskedelmi ügyek tekintetében a kereskedelmi ügyintézőnek;
* a lakcímnyilvántartás alapján feladatkörében kiadott hatósági bizonyítványok, valamint a népesség-nyilvántartással kapcsolatos ügyek tekintetében a hatósági ügyintézőnek;
* hagyatéki ügyekben a hagyatéki ügyekben eljáró ügyintézőnek;
* adó- és értékbizonyítványok tekintetében az adó- és értékbizonyítványokat kiállító ügyintézőnek;
* gyermekvédelmi ügyekben a szociális és gyermekvédelmi ügyintézőnek.

A jegyző tartós távolléte idején a kiadmányozás rendje az alábbiak szerint alakul:

A kiadmányozási jogot minden ügy tekintetében elsősorban a jegyzőt helyettesítő aljegyző, másodsorban az aljegyzőt helyettesítő igazgatási csoportvezető gyakorolja. Amennyiben a Hivatal szervezetében nincs igazgatási csoportvezető kinevezve, vagy ő is akadályoztatva van, akkor a jegyzőt helyettesítő aljegyző helyett –az aljegyzőt helyettesítő igazgatási csoportvezetőt követően- kiadmányozásra jogosult a szociális és gyermekvédelmi ügyintéző vagy a Kővágóörs adóügyeit intéző adóügyi ügyintéző. A jegyzőt helyettesítő aljegyző és az aljegyzőt helyettesítő igazgatási csoportvezető valamennyi igazgatási ügy tekintetében kiadmányozási joggal rendelkezik.

**HATÁROZATI JAVASLAT**

**…………..……………(NAGY) KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. (…..) HATÁROZATA**

***A Kővágóörsi Közös Önkormányzati Hivatal Szervezeti és Működési Szabályzatának módosításáról***

……………………(Nagy) Község Önkormányzata Képviselő-testülete a Kővágóörsi Közös Önkormányzati Hivatal Szervezeti és Működési Szabályzata módosítását elfogadja.

Kővágóörs, 2021. szeptember 16.

Dr. Szabó Tímea

címzetes főjegyző